Il-Kummissjoni Ewropea - Skeda informattiva Il-Pakkett tal-Ekonomija Ċirkolari: domandi u risposti X'inhi l-Ekonomija Ċirkolari? Biex fl-UE niżguraw it-tkabbir sostenibbli jeħtieġ nużaw ir-riżorsi tagħna b'mod aktar intelliġenti u aktar sostenibbli. M'hemmx dubju li l-mudell lineari tat-tkabbir ekonomiku li ħaddimna fil-passat m'għadux jgħodd għall-bżonnijiet tas-soċjetà ta' żmienna f'dinja globalizzata. Ma nistgħux nibqgħux għaddejjin nieħdu, nużaw u narmu għax ħafna mir-riżorsi naturali huma limitati. Irridu nsibu mod kif nużaw ir-riżorsi filwaqt li nibżgħu għall-ambjent u nkunu sostenibbli ekonomikament. Barra minn hekk in-negozji jaqblilhom ekonomikament li jużaw ir-riżorsi tagħhom bl-aħjar mod possibbli. Fl-ekonomija ċirkolari, il-prodotti u l-materjali jżommu l-valur tagħhom għal kemm jista' jkun possibbli; u jonqsu kemm jista' jkun l-iskart u l-użu tar-riżorsi. Meta prodott ikun wasal fi tmiemu, ir-riżorsi jitreġġgħu lura fl-ekonomija ħalli jergħu jintużaw u joktor il-valur tagħhom. Dan il-mudell jista' joħloq impjiegi siguri fl-Ewropa, jippromwovi l-innovazzjonijiet li jagħtu vantaġġ kompetittiv u joħloq livell ta' protezzjoni għall-bniedem u għall-ambjent li l-Ewropa kburija bihom. filwaqt li lill- konsmaturi jagħtihom prodotti innovattivi u li jservu aktar u allura jiffrankaw il-flus u jtejbu l-kwalità ta' ħajjithom. X'fih il-Pakkett tal-Ekonomija Ċirkolari li fasslet il-Kummissjoni? Biex tiffaċilita t-tranżizzjoni lejn ekonomija aktar ċirkolari, il-Kummissjoni qed tressaq Pakkett tal- Ekonomija Ċirkolari bi proposti leġiżlattivi riveduti dwar l-iskart u bi Pjan ta' Azzjoni komprensiv li jistabbilixxi mandat ċar għat-terminu tal-Kummissjoni attwali. Il-Proposta dwar l-Iskart tagħti viżjoni fit-tul ċara u ambizzjuża biex jiżdied ir-riċiklaġġ u jonqos ir-rimi fil-miżbliet, filwaqt li tipproponi miżuri konkreti biex jingħeleb ix-xkiel fuq l-art fejn jidħol l-immaniġġar aħjar tal-iskart u tqis is- sitwazzjonijiet differenti fl-Istati Membri. Il-Pjan ta' Azzjoni għall-Ekonomija Ċirkolari jikkumplimenta dil-proposta għax jistabbilixxi miżuri biex "jingħalaq iċ-ċiklu" tal-ekonomija ċirkolari u jindirizza kull fażi fiċ-ċiklu tal-prodotti: mill- produzzjoni u l-konsum sal-immaniġġar tal-iskart u s-suq tal-materja prima sekondarja. Il-Pjan ta' Azzjoni jiġbor ukoll bosta azzjonijiet immirati lejn l-ostakli tas-suq f'setturi speċifiċi jew fil-flussi tal- materjali, bħall-plastik, il-ħela tal-ikel, il-materja prima kritika, il-bini u t-twaqqigħ, il-bijomassa u l- prodotti b'bażi bijoloġika, kif ukoll miżuri orizzontali f'oqsma bħall-innovazzjoni u l-investiment. Il-Pjan ta' Azzjoni għandu l-għan li jiffoka fuq kwistjonijiet li jridu jiġu indirizzati b'azzjoni fil-livell tal-UE ħalli jinkiseb il-valur miżjud reali u ħalli tassew issir il-bidla fuq l-art. It-tranżizzjoni lejn l-ekonomija ċirkolari kif se tnaqqas l-ispejjeż u toħloq l-impjiegi? Bil-prevenzjoni tal-iskart, bl-ekodisinn, bl-użu mill-ġdid u b'miżuri oħra simili, in-negozji tal-UE jistgħu jiffrankaw €600 biljun netti, jew 8% tal-fatturat annwali tagħhom, filwaqt li jnaqqsu l- emissjonijiet totali tal-gassijiet serra bi 2-4%. Ngħidu aħna, fis-setturi tal-użu mill-ġdid, tal- manifattura mill-ġdid u tat-tiswija, l-ispiża biex il-mowbaljs jerġgħu jiġu mmanifatturati tista' tonqos bin-nofs kieku l-bċejjeċ huma eħfef biex jiżżarmaw. Jekk jinġabru 95% tal-mowbajls, dan jista' jiffrankalna aktar minn €1 biljun fl-ispejjeż tal-materjali għall-manifattura. Jekk minflok nirriċiklawhom, il-vetturi kummerċjali ħfief nibdew nirrestawrawhom, la diġà għandhom rati għoljin tal-ġbir, dawn jistgħu jiffrankawlna €6.4 biljun kull sena fl-input tal-materjal (jiġifieri madwar 15% tal-baġit tal-materjali) u €140 miljun fl-ispejjeż tal-enerġija, u jnaqqas l-emissjonijiet tal-gassijiet serra b'6.3 miljun tunnellata. Liema miżuri huma maħsuba fl-istadju tal-produzzjoni? Hu importanti li ntejbu d-disinn tal-prodotti ħalli jeħfief ir-riċiklaġġ u jkunu jistgħu jsiru prodotti li huma eħfef biex jissewwew jew li jservu aktar. B'hekk inkunu qed nibżgħu għar-riżorsi prezzjużi, nippromwovu l-innovazzjoni u lill-konsumaturi nagħtuhom prodotti aħjar li jkunu irħas. Fl-istess ħin, is-sinjali tas-suq attwali mhumiex dejjem biżżejjed biex dan iseħħ, għalhekk hemm bżonn jingħataw l-inċentivi. Il-Kummissjoni se: tappoġġa t-tiswija, id-durabilità u riċiklabbiltà fir-rekwiżiti tal-prodotti permezz tal-pjanijiet ta' ħidma li jmiss li jimplimentaw id-Direttiva dwar l-Ekodisinn, u tqis ir-rekwiżiti speċifiċi ta' prodotti differenti; tħejji programm ta' ttestjar indipendenti permezz ta' Orizzont 2020 ħalli tgħin biex jinstabu kwistjonijiet relatati mal-potenzjal tal-obsolexxenza ppjanata; tipproponi rekwiżiti biex jeħfiefu ż-żarmar, l-użu mill-ġdid u r-riċiklaġġ tal-iskins elettroniċi; tipproponi li ssir differenza fil-kontribuzzjonijiet finanzjarji li jħallsu l-produtturi fil-kuntest ta' Skema ta' Responsabbiltà Estiża skont l-ispejjeż tat-tmiem tal-prodotti tagħhom. Din id- dispożizzjoni tal-proposta leġiżlattiva riveduta dwar l-iskart toħloq inċentivi ekonomiċi ħalli jiġu ddisinjati prodotti li jkunu eħfef biex jiġu rriċiklati jew jintużaw mill-ġdid; teżamina l-alternattivi għal qafas ta' politika aktar koerenti għall-partijiet differenti tal-ħidma fuq il-politiki settorjali tal-prodott tal-UE u l-kontribut tagħhom għall-ekonomija ċirkolari; fil-ħidma tagħha fuq l-Ekodisinn, tikkunsidra rekwiżiti proporzjonati fuq id-disponibbiltà tal- informazzjoni dwar it-tiswija u l-ispareparts; fil-proposta riveduta dwar l-iskart, tipproponi li tiġi ppremjata l-promozzjoni ta' ċertu tħejjija għall-attivitajiet tal-użu mill-ġdid fil-livell nazzjonali; taħdem għal infurzar aħjar tal-garanziji tal-prodotti tanġibbli u tgħarbel alternattivi oħra possibbli għal titjib, u tindirizza d-dikjarazzjonijiet ekoloġiċi foloz; tieħu azzjoni fuq l-Akkwist Pubbliku Ekoloġiku (APE) billi tisħaq fuq l-aspetti tal-ekonomija ċirkolari fil-kriterji l-ġodda jew riveduti, filwaqt li tappoġġa t-tħaddim tal-APE u tmexxi bl- eżempju fl-akkwist pubbliku tal-Kummissjoni u fil-fondi tal-UE. X'qed tipproponi l-Kummissjoni għall-proċess tal-produzzjoni? Il-proċessi tal-produzzjoni jistgħu jittejbu ħalli r-riżorsi jintużaw b'aktar effiċjenza u jiġġeneraw inqas skart. Dan jista' joħloq l-opportunitajiet tan-negozju u jagħti spinta lill-innovazzjoni filwaqt li jħares l-ambjent tagħna. Il-Kummissjoni se: tagħti gwida fid-Dokumenti ta' Referenza tal-Aqwa Tekniki Disponibbli (il-BREFs), dwar l-aqwa prattiki għall-immaniġġar tal-iskart u għall-effiċjenza fl-użu tar-riżorsi fis-setturi industrijali; tagħti gwida u tippromwovi l-aqwa prattiki għall-iskart mill-minjieri ħalli jitjieb l-irkupru tal- materja prima; tiċċara r-regoli dwar il-prodotti sekondarji fil-proposta riveduta dwar l-iskart ħalli teħfief is- simbjożi industrijali u jinħolqu kundizzjonijiet ekwi madwar l-UE. Il-Kummissjoni kif se tiżgura li l-materja prima primarja tinkiseb b'modi responsabbli? Il-produzzjoni sostenibbli tal-materja prima, kemm fl-Ewropa u madwar id-dinja, hi tassew importanti. Minbarra l-azzjoni regolatorja li diġà ħadet il-Kummissjoni – ngħidu aħna fejn jidħlu l- qtugħ illegali tas-siġar, l-estrazzjoni tal-minerali minn żoni ta' kunflitt jew it-trasparenza korporattiva għall-pagamenti li jagħtu lill-gvernijiet l-industriji tal-estrazzjoni u tal-qtugħ tas-siġar – se nkomplu nippromwovu l-ksib sostenibbli waqt id-djalogi politiċi u fis-sħubijiet ma' pajjiżi li mhumiex fl-UE u bil-politika dwar l-iżvilupp u l-kummerċ tal-UE. Anki l-industrija taqdi rwol importanti jekk timpenja ruħha li tikseb minn sorsi sostenibbli u tikkopera tul il-ktajjen tal-valur. Kif tista' tippromwovi t-tiswija tal-prodotti u titħabat kontra l-obsolexxenza ppjanata? Il-Kummissjoni se tieħu inizjattivi f'bosta oqsma bil-għan li tappoġġa aktar il-prodotti li jistgħu jissewwew: fil-ħidma futura (li se tibda fl-2016) fuq miżuri ġodda jew riveduti għall-implimentazzjoni tal- Ekodisinn, se tqis b'mod sistematiku t-tiswija tal-prodotti; it-talba għal standardizzazzjoni fl-effiċjenza tal-materjali permezz tal-Ekodisinn tinkludi ħidma fuq standards li jagħmlu t-tiswija aktar faċli (sal-2019); il-Kummissjoni se tistħarreġ ukoll il-possibbiltà ta' rekwiżiti orizzontali dwar l-għoti tal- informazzjoni fuq it-tiswija bid-Direttiva dwar l-Ekodisinn; il-Kummissjoni se tħejji programm ta' ttestjar indipendenti biex jinstabu kwistjonijiet relatati mal-prattiki potenzjal tal-obsolexxenza ppjanata. X'miżuri hemm maħsuba għall-immaniġġar tal-iskart? Bħalissa l-Ewropa qed taħli madwar 600 miljun tunnellata ta' materjali tal-skart kull sena li għandu l-potenzjal jiġi rriċiklat jew jerġa' jintuża. Madwar 40% biss tal-iskart li jiġġeneraw il-familji fl-UE jiġi rriċiklat, xi nħawi jirriċiklaw 80% filwaqt li oħrajn saħansitra ma jaqbżux il-5%. Mod essenzjali biex inżidu l-effiċjenza tar-riżorsi u nersqu aktar lejn ekonomija ċirkolari hu billi nbiddlu l-iskart f'riżorsa. Il-Kummissjoni se: tistabbilixxi mira komuni tal-UE biex sal-2030 ikun qed jiġi rriċiklat 65% tal-iskart muniċipali; tistabbilixxi mira komuni tal-UE biex sal-2030 ikun qed jiġi rriċiklat 75% tal-iskart mill- imballaġġ; tistabbilixxi mira vinkolanti għall-miżbliet biex sal-2030 jonqos ir-rimi fihom b'tali mod li ma jaqbiżx l-10% tal-iskart kollu; iżżid ħidmitha mal-Istati Membri biex ittejjeb l-immaniġġar tal-iskart fuq l-art; tissimplifika u ttejjeb id-definizzjoni tal-iskart u tarmonizza l-metodi tal-kejl; tiżgura li l-fondi strutturali jintużaw biex isostnu l-għanijiet tal-leġiżlazzjoni tal-UE dwar l- iskart u jimxu mal-ġerarkija tal-iskart tal-UE – li tagħti ordni skont il-prijorità mmexxija mill- aqwa riżultati ambjentali, li tibda mill-prevenzjoni, it-tħejjija għall-użu mill-ġdid, ir-riċiklaġġ u l-irkupru tal-enerija mir-rimi bħar-rimi fil-miżbliet; tipproponi kriterji minimi għall-Iskemi tal-Produtturi ta' Responsabbiltà Estiża – ħalli jkunu jjippremjaw lill-produtturi li jqiegħdu prodotti aktar ekoloġiċi fis-suq u jħeġġu l-irkupru u r- riċiklaġġ tagħhom malli jaslu fi tmiemhom. X'se jiġri mill-kriterji ta' tmiem l-iskart? Il-Kummissjoni se tbiddel il-leġiżlazzjoni biex meta l-materjali rriċiklati jilħqu sett ta' kundizzjonijiet ġenerali komuni għall-UE kollha, dawn ikunu jistgħu jiġu kklassifikati li m'għadhomx skart. Din l- emenda hi maħsuba biex tissimplifika l-qafas leġiżlattiv għall-operaturi fin-negozju tar-riċiklaġġ u tiżgura kundizzjonijiet ekwi. Il-kriterji ta' tmiem l-iskart li jintużaw bħalissa madwar l-UE (eż. għall- ħġieġ jew għar-ruttam tar-ram) se jibqgħu fis-seħħ. Il-proposta leġiżlattiva dwar l-iskart hi maħsuba biss għall-iskart muniċipali. U l-bqija tal- iskart? Il-proposta riveduta dwar l-iskart fiha wkoll miri ogħla għar-riċiklaġġ tal-materjali tal-imballaġġ u dawn isaħħu l-miri tal-iskart muniċipali. Għall-skart industrijali jidher li mhux xieraq jintuża approċċ leġiżlattiv minħabba d-diversità ta' dan il-fluss. Soluzzjoni aħjar hija approċċ orjentat lejn l-industrija li juża d-Dokumenti ta' Referenza tal-Aqwa Tekniki Disponibbli (il-BREFs) biex jindirizza kwistjonijiet speċifiċi relatati mal-immaniġġar ta' tip partikolari ta' skart. Barra minn hekk, l-iskart industrijali u kummerċjali mill-imballaġġ ikopruh id-Direttiva 94/62/KE u d-Direttiva 2008/98/KE. X'se tagħmel il-Kummissjoni biex twaqqaf il-vjeġġi illegali tal-iskart lejn pajjiżi li mhumiex membri tal-UE? Ir-Regolament tal-UE dwar il-Vjeġġi tal-Iskart, li għadu kemm ġie msaħħaħ, jagħti aktar setgħat lill- ispetturi. Minbarra dan, sa Jannar 2017 l-Istati Membri jeħtiġilhom jistabbilixxu pjanijiet ta' spezzjoni biex jiffissaw l-għadd minimu ta' spezzjonijiet li jridu jsiru. Il-Kummissjoni se tikkopera man-netwerk tal-ispetturi ambjentali tal-UE, mal-Interpol u mal-Europol. Għaddejjin ukoll xi inizjattivi oħrajn għal flussi speċifiċi tal-iskart bħalma hu l-iskart mit-tagħmir elettriku u elettroniku u mill-vetturi li m'għadhomx jintużaw. X'qed tagħmel il-Kummissjoni biex tippromwovi li l-iskart jinbidel f'riżorsa (materja prima sekondarja)? Il-materja prima sekondarja għadha biss proporzjon żgħir tal-materjali tal-produzzjoni li jintużaw fl- UE. Din il-materja mhux qed tintuża fl-ekonomija minħabba bosta xkiel importanti bħal pereżempju l-inċertezza tal-kompożizzjoni tagħhom. Il-Kummissjoni se: tibda l-ħidma fuq standards tal-kwalità għall-materja prima sekondarja, meta meħtieġa, l- aktar għall-plastiks; tieħu miżuri biex jeħfief it-trasport legali tal-iskart bejn l-Istati Membri filwaqt li se tieħu aktar miżuri biex jonqos l-għadd ta' vjeġġi illegali; tirrevedi r-Regolament tal-UE dwar il-fertilizzanti biex tiffaċilita r-rikonoxximent tal-fertilizzanti organiċi u tal-fertilizzanti mill-iskart ħalli jiġi żviluppat suq mifrux mal-UE kollha; tieħu azzjoni biex tiffaċilita l-użu mill-ġdid tal-ilma – inkluż bi proposta leġiżlattiva dwar ir- rekwiżiti minimi għall-ilma li jintuża mill-ġdid, pereżempju għat-tisqija u għat-tiġdid tal-ilma tal-pjan; toħloq analiżi u tipproponi xi alternattivi għal qrubija bejn il-kimiki, il-prodotti u l-leġiżlazzjoni dwar l-iskart, fosthom fuq kif jista' jitjieb it-traċċar tal-kimiki ta' tħassib fil-prodotti. Dan se jgħin lill-industrija biex tiżgura provvista stabbli tal-materja prima billi tuża materjali riċiklati. B'dawn il-proposti, l-Istati Membri se jkunu jistgħu jibagħtu l-iskart tagħhom fil-miżbliet ta' pajjiżi oħra? Ir-restrizzjonijiet li hemm bħalissa fit-trasferiment transfruntier tal-iskart se jibqgħu jgħoddu u allura ma jista' jsir l-ebda vjeġġ bejn l-Istati Membri mingħajr "avviż u kunsens minn qabel". Barra minn hekk, il-miri li qed tipproponi l-Kummissjoni biex jonqos ir-rimi fil-miżbliet jeżiġu lil kull pajjiż tal-UE biex inaqqas sew ir-rati tar-rimi fil-miżbliet sal-2030, u b'hekk jonqos l-iskop ta' ċirkolazzjoni transfruntiera tal-iskart biex jintrema fil-miżbliet. Dawn il-proposti jippermettu wkoll l-inċinerazzoni tal-iskart? Meta l-iskart ma jistax ikun evitat jew riċiklat, ħafna drabi jkun jaqbel, mil-lat ambjentali u anki mil- lat ekonomiku, li jiġi rkuprat il-kontenut enerġetiku tiegħu minflok jintrema fil-miżbliet. Għalhekk l- iskart jista' jintuża wkoll għall-enerġija u jsawwar sinerġiji bejn il-politika tal-UE għall-enerġija u dik għall-klima, immexxi bil-prinċipji tal-ġerarkija tal-iskart tal-UE. Il-Kummissjoni se tistħarreġ kif l- iskart jista' jaqdi dan ir-rwol bl-aqwa mod, mingħajr ma tikkomprometti li jinkisbu rati ogħla ta' użu mill-ġdid u riċiklaġġ. Se teżamina wkoll kif din l-enerġija potenzjali korrispondenti tista' tiġi sfruttati bl-aħjar mod. Għal dak il-għan, fil-qafas tal-Unjoni tal-Enerġija, il-Kummissjoni se tadotta l- inizjattiva "skart għall-enerġija". Kif qed tippromwovi l-innovazzjoni u l-investiment u kif se tindirizza l-kwistjonijiet orizzontali? L-ekonomija ċirkolari teħtieġ aktar riċerka u innovazzjoni biex tagħti spinta lill-kompetittività tal- industrija tal-UE. Biex dan iseħħ hemm bżonn isir investiment pubbliku u privat; appoġġat minn strumenti importati bħal Orizzont 2020, COSME, il-Fondi Strutturali u ta' Investiment, il-Fond għall- Investimenti Strateġiċi u programmi oħra tal-UE. L-SMEs, inklużi l-intrapriżi soċjali, huma partikolarment attivi f'oqsma bħar-riċiklaġġ, it-tiswija u l-innovazzjoni. u dawn se jaqdu rwol siewi biex tinħoloq ekonomija aktar ċirkolari. Il-Kummissjoni se: tgħin lill-SMEs biex jaħtfu l-opportunitajiet kummerċjali li ġġib magħha ż-żieda fl-effiċjenza tar-riżorsi billi twaqqaf iċ-Ċentru Ewropew tal-Eċċellenza fl-Effiċjenza tar-Riżorsi; tisfrutta għalkollox il-Programm ta' Ħidma ta' Orizzont 2020 għall-2016-2017 li fih inizjattiva ewlenija tal-"Industrija 2020 fl-ekonomija ċirkolari" b'finanzjament li jaqbeż is-€650 miljun; mal-BEI u maċ-Ċentru Ewropew ta' Konsulenza għall-Investiment, se tħeġġeġ biex jitressqu applikazzjonijiet għal finanzjament u appoġġ biex jiġu żviluppati proġetti rilevanti għall- ekonomija ċirkolari. Il-finanzjament privat kif se jgħin għal investimenti fl-Ekonomija Ċirkolari? Il-Fond Strutturali u ta' Investiment Ewropew jista' jintuża biex jixpruna l-investiment fl- Ekonomija Ċirkolari? L-ekonomija ċirkolari se tiftaħ opportunitajiet tan-negozju li jattiraw il-finanzjament privat. Diġà semmejna kif it-tikkettar ħoloq domanda għal aktar prodotti effiċjenti fl-użu tal-enerġija. Jekk fost il- pubbliku jiżdied l-għarfien tal-isfidi li għandna, dan jgħinhom jagħżlu prodotti maħdumin b'responsabbiltà. Il-Fond Ewropew għall-Investimenti Strateġiċi (l-EFSI) jikkumplimenta l-appoġġ eżistenti għall-proġetti tal-ekonomija ċirkolari bl-istrumenti ta' konsulenza u finanzjament tal-Bank Ewropew tal-Investiment (il-BEI) permezz tal-programm InnovFin. Il-Kummissjoni qed tevalwa wkoll il-possibilità li tniedi pjattaforma flimkien mal-BEI u mal-banek nazzjonali biex tappoġġa l- finanzjament tal-ekonomija ċirkolari. X'qed isir biex jingħelbu l-isfidi speċifiċi tal-industrija tal-plastik? Għat-tranżizzjoni lejn ekonomija ċirkolari hemm bżonn jiżdied ir-riċiklaġġ tal-plastik. Daż-żmien il- plastik qed jintuża dejjem iżjed filwaqt li l-effiċjenza tar-riċiklaġġ għadha lura – jiġi riċiklat inqas minn 25% tal-iskart tal-plastik li jinġabar, u kważi 50% jinxteħet fil-miżbliet. Aspett importanti ieħor f'dan is-settur hu l-innovazzjoni – din tista' tikkontribwixxi għall-ekonomija ċirkolari għax tippreżerva l-ikel aħjar, ittejjeb ir-riċiklabbiltà tal-plastik jew tnaqqas il-piż tal-materjali użati fil-vetturi. Il-Kummissjoni se: tadotta strateġija għall-plastiks fl-ekonomija ċirkolari ħalli tindirizza l-kwistjonijiet bħar- riċiklabbiltà, il-bijodegradabbiltà, il-preżenza tas-sustanzi perikolużi fil-plastik, u l-iskart fil- baħar; fil-proposta leġiżlattiva riveduta dwar l-iskart, tipproponi mira ambizzjuża aktar għar-riċiklaġġ tal-imballaġġ tal-plastik. Il-Pakkett tal-Ekonomija Ċirkolari kif se jindirizza l-kwistjoni tal-iskart fil-baħar? Il-Kummissjoni beħsiebha tippreveni u tnaqqas ġmielu t-tniġġis tal-baħar ta' kull xorta, fosthom l- iskart tal-baħar. Meta titwettaq il-leġiżlazzjoni dwar l-iskart, l-iskart tal-baħar hu stmat li jonqos b'mill-anqas 25%. Dan il-Pakkett jipproponi wkoll xi azzjonijiet speċifiċi biex jonqos l-iskart tal- baħar, li jwettqu l-Miri tal-Iżvilupp Sostenibbli għall-2030 u l-mira ewlenija attwali tal-UE għall-iskart tal-baħar. Dan is-suġġett teżaminah ukoll l-istrateġija tal-plastik fl-ekonomija ċirkolari. X'inhu propost għall-ħela tal-ikel? L-Ewropa mħassba sew bil-ħela tal-ikel: hu stmat li kull sena jinħlew mal-100 miljun tunnellatta ta' ikel fl-UE. L-ikel jintilef u jinħela tul il-katina kollha tal-provvista tal-ikel: fl-irziezet, waqt l- ipproċessar u l-manifattura, fil-ħwienet, fir-ristoranti u fid-djar. Minbarra l-impatti ekonomiċi u ambjentali relatati, il-ħela tal-ikel għandha sehem importanti wkoll mil-lat soċjali – għandha teħfief id-donazzjoni tal-ikel żejjed ħalli l-ikel sikur li jista' jittiekel jirnexxilu jasal għand min jeħtieġu l- aktar. F'Settembru 2015, l-Assemblea Ġenerali tan-Nazzjonijiet Uniti adottat Miri tal-Iżvilupp Sostenibbli għall-2030 fosthom mira biex il-ħela tal-ikel għal kull ras tonqos bin-nofs fil-livell tal-bejgħ bl-imnut u fil-livell tal-konsum u biex jonqos it-telf tal-ikel tul il-ktajjen tal-produzzjoni u tal-provvista. L-UE u l-Istati Membri tagħha impenjaw ruħhom li jilħqu din il-mira. Il-proposta leġiżlattiva l-ġdida dwar l- iskart titlob lill-Istati Membri biex inaqqsu l-ħela tal-ikel f'kull stadju tal-katina tal-provvista tal-ikel, isegwu l-livelli tal-iskart mill-ikel u jirrapportaw lura ħalli jeħfief l-iskambju bejn l-atturi fuq il- progress li jkun sar. Il-Kummissjoni se: tiżviluppa metodoloġija komuni tal-UE biex tkejjel il-ħela tal-ikel u tiddefinixxi indikaturi rilevanti; toħloq pjattaforma li tgħaqqad flimkien lill-Istati Membri u lill-atturi kollha tal-katina tal-ikel, biex ikunu jistgħu jiġu definiti l-miżuri meħtieġa biex jintlaħqu l-Miri tal-Iżvilupp Sostenibbli għall-ħela tal-ikel u jinqasmu l-aqwa prattiki u r-riżultati miksuba; tieħu miżuri biex tiċċara l-leġiżlazzjoni tal-UE dwar l-iskart, l-ikel u l-għalf, u tiffaċilita d- donazzjoni tal-ikel u l-użu sikur ta' dawk li kienu oġġetti tal-ikel u prodotti sekondarji fil- produzzjoni tal-għalf; tistħarreġ modi kif l-atturi tal-katina tal-ikel jistgħu jużaw aħjar l-immarkar tad-data u kif il- konsumaturi jistgħu jifhmuh aħjar, b'mod partikolari l-hekk magħrufa "best before". X'se tagħmel il-Kummissjoni biex tevita r-rimi tal-ikel li jkun għadu jista' jittiekel? Flimkien mal-Istati Membri, il-Kummissjoni se tieħu miżuri biex tiċċara l-leġiżlazzjoni tal-UE dwar l- iskart, l-ikel u l-għalf ħalli jeħfief it-tqassim mill-ġdid tal-ikel sikur li jkun għadu jista' jittiekel minn min jeħtieġu u ħalli meta jkunu sikuri, dawk li kienu oġġetti tal-ikel ikunu jistgħu jintużaw bħala riżorsa għall-għalf tal-annimali. Ngħidu aħna l-proposta leġiżlattiva dwar l-iskart neħħiet għalkollox il-materjali tal-għalf mill-kamp ta' applikazzjoni tagħha ħalli tiżgura li dawk li kienu oġġetti tal-ikel, (bħall-gallettini mfarrkin u l-ħobż xott) li huma sikuri iżda ma jistgħux jidħlu fil-katina tal-ikel minħabba raġunijiet ta' kummerċjalizzazzjoni, ma jitqiesu mkien bħala skart fl-UE u b'hekk ikunu jistgħu jintużaw bħala riżorsa għall-produzzjoni tal-għalf tal-annimali. Id f'id mal-Istati Membri u mal-partijiet konċernati, Il-Kummissjoni se tiżviluppa linji gwida tal-UE għad-donazzjoni tal-ikel lil donaturi u lil banek tal-ikel fuq kif jikkonformaw mal-leġiżlazzjoni rilevanti tal-UE (mil-lat ta' sikurezza fl-ikel, traċċabilità, responsabilità legali, VAT, eċċ.). X'qed isir fejn tidħol il-materja prima kritika? Il-materja prima kritika għandha importanza ekonomika kbira għall-UE u l-provvista tagħha ġġorr riskju kbir. Din tintuża f'diversi tagħmir elettroniku li nużaw kuljum, ngħidu aħna smartphone jaf ikun fih sa 50 tip differenti ta' metalli, fosthom il-materja prima kritika. Ir-rata tassew baxxa ta' riċiklaġġ fejn jidħlu dawn il-materjali turi li qed jintilfu bosta opportunitajiet ekonomiċi, u biex nimxu lejn ekonomija aktar ċirkolari rridu nżidu l-irkupru tal-materja prima kritika. Il-Kummissjoni se: tieħu azzjoni biex tħeġġeġ l-irkupru tal-materja prima kritika u se tħejji rapport dwar l-aqwa prattiki u b'alternattivi għal aktar azzjoni fil-livell tal-UE; fil-proposta riveduta dwar l-iskart, tħajjar lill-Istati Membri biex jieħdu azzjoni dawn dan; tqis ir-rekwiżiti tal-prodotti skont id-Direttiva dwar l-Ekodisinn ħalli ttejjeb ir-riċiklabbiltà tat- tagħmir elettroniku u l-iżvilupp ta' standards tar-riċiklaġġ b'effiċjenza kbira. X'inhu propost għas-setturi tal-bini u tat-twaqqigħ? L-iskart tal-bini u tat-twaqqigħ jiġbor wieħed mill-akbar volumi ta' skart fl-Ewropa. Kull persuna tiġġenera tunnellata ta' skart tal-bini u tat-twaqqigħ fis-sena – jiġifieri fl-UE kollha b'kollox jinġabru 500 miljun tunnellata fis-sena. Il-materjali prezzjużi mhux dejjem jingħarfu u jiġu rkuprati. Jekk f'dan is-settur jitjieb l-immaniġġar tal-iskart, dan iħalli impatt sinifikati fuq l-ekonomija ċirkolari. Il-Kummissjoni se: tieħu serje ta' azzjonijiet biex tiżgura li fis-settur tal-bini u tat-twaqqigħ jiġu rkuprati r-riżorsi prezzjużi u li jsir immaniġġar tajjeb tal-iskart, kif ukoll biex tiffaċilita l-valutazzjoni tal- prestazzjoni ambjentali tal-binjiet; tiżviluppa linji gwida għal qabel it-twaqqigħ biex tagħti spinta r-riċiklaġġ ta' valur għoli fis- settur, u se toħloq protokolli ta' riċiklaġġ volontarju ħalli titjieb il-kwalità tal-materjali tal-bini riċiklati u tiżdied il-fiduċja fihom. X'inhu propost għall-prodotti tal-bijomassa u b'bażi bijoloġika? Il-materjali b'bażi bijoloġika, bħall-injam, l-għelejjel jew il-fibri, jistgħu jintużaw għal firxa wiesgħa ta' prodotti u għandhom bosta użu għall-enerġija. Minbarra li jipprovdi alternattiva għall-prodotti bbażati fuq il-fossili, il-materjali b'bażi bijoloġika huma rinnovabbli, bijodegradabbli u kompostabbli. Fl-istess ħin, biex jintużaw ir-riżorsi bijoloġiċi trid tingħata attenzjoni speċjali liċ-ċiklu tagħhom, lill- impatti ambjentali u lill-ksib sostenibbli. Fl-ekonomija ċirkolari għandna nħeġġu l-użu kaskata tar- riżorsi rinnovabbli flimkien mal-potenzjal innovattiv li għandu għal materjali, kimiki u proċessi ġodda. Il-Kummissjoni se: tippromwovi l-użu effiċjenti tar-riżorsi b'bażi bijoloġika permezz ta' serje ta' miżuri, fosthom billi tiggwida u xxerred l-aqwa prattiki fejn jidħol l-użu kaskata tal-bijomassa u tappoġġa l- innovazzjoni fil-bijoekonomija. Il-proposta leġiżlattiva riveduta dwar l-iskart fiha mira għar-riċiklaġġ tal-imballaġġ magħmul mill- injam u dispożizzjoni li tiżgura l-ġbir separat tal-bijoskart. Kif se tiġi sorveljata l-implimentazzjoni tal-Pjan ta' Azzjoni tal-Ekonomija Ċirkolari? Il-Kummissjoni se tipproponi qafas ta' monitoraġġ sempliċi u effettiv biex tissorvelja l-elementi ewlenin tal-Pjan ta' Azzjoni tal-Ekonomija Ċirkolari. Dan ikun fih indikaturi f'oqsma bħas-sigurtà tal- provvista għal materja prima ewlenija, it-tiswija u l-użu mill-ġdid, il-ġenerazzjoni tal-iskart, l- immaniġġar tal-iskart, il-kummerċ tal-materja prima sekondarja fl-UE u ma' pajjiżi li mhumiex fl-UE u l-użu tal-materjali riċiklati fil-prodotti. Barra minn hekk, il-Kummissjoni se tiżviluppa metodoloġija komuni tal-UE biex tkejjel il-ħela tal-ikel u tiddefinixxi indikaturi rilevanti. B'liema mod tqiesu r-riżultati tal-konsultazzjoni pubblika? Il-konsultazzjoni pubblika fuq l-Ekonomija Ċirkolari ġabret madwar 1,500 tweġiba li jixhdu l-fehmiet tal-gruppi ewlenin tal-partijiet konċernati: 45% mis-settur privat, 25% individwi, 10% mill- organizzazzjonijiet tas-soċjetà ċivili u 6% mill-awtoritajiet pubbliċi. Il-kontribut tnebbaħ mill-ħidma preparatorja fuq il-pjan ta' azzjoni tal-ekonomija ċirkolari, u ħareġ fid-dieher, pereżempju, fl-għażla tas-setturi ta' prijorità. Għal aktar tagħrif Stqarrija għall-istampa: Nagħlqu ċ-Ċiklu: Il-Kummissjoni tadotta Pakkett ġdid, ambizzjuż u ċar tal- Ekonomija biex tixpruna l-kompetittività, toħloq l-impjiegi u tiġġenera t-tkabbir sostenibbli Skeda Informattiva Ġenerali: Sabiex Nagħlqu ċ-Ċiklu: Pakkett Ambizzjuż tal-Ekonomija Ċirkolari tal- UE Skeda Informattiva: Sabiex Nagħlqu ċ-Ċiklu: Lill-konsumaturi ngħinuhom jagħżlu prodotti u servizzi sostenibbli Skeda Informattiva: Sabiex Nagħlqu ċ-Ċiklu: Il-fażi tal-produzzjoni tal-Ekonomija Ċirkolari Skeda Informattiva: Sabiex Nagħlqu ċ-Ċiklu: Nimmaniġġaw aħjar l-iskart b'għodod u b'miri ċari Skeda Informattiva: Sabiex Nagħlqu ċ-Ċiklu: Minn Skart Għal Riżorsa Komunikazzjoni: Nagħlqu ċ-ċiklu – Pjan ta' Azzjoni tal-Ekonomija Ċirkolari tal-UE L-Anness tal-Komunikazzjoni dwar l-Ekonomija Ċirkolari Id-Direttiva Proposta dwar l-Iskart Id-Direttiva Proposta dwar l-Iskart mill-Imballaġġ Id-Direttiva Proposta dwar ir-Rimi fil-Miżbliet Id-Direttiva Proposta dwar l-Iskart Elettriku u Elettroniku Ir-riżultati tal-konsultazzjoni pubblika Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail
Extracted from Il-Pakkett_tal-Ekonomija__irkolari__domandi_u_risposti.pdf